Wikimujeres sutinix Wikipedia uksan chachas warmis khuskhat sarantañapatakiw editora-nak juk'amp munapxi
Aka Wikipedia qillqatax Wikipedia uksan chachas warmis khuskhat sarantañapxatawa, ukan yatxatäwiparjama, jiskt'äwi ukat qawkhas utji uka yatxatäwirux yatisiwa, “Wikipedia ukan editor-anakapax jilpachax chachanakawa”, jakhüwinx 85 ukat 91,5% jall ukhawa. Fundación Wikimedia tamax uksatuqitx amuykipayañapawa, ukaw mä jach'a entidad ukhama uraqpachan enciclopedia libre ukar apnaqi, uka chachaw jila warmiw jila ukarux khuskhachañar yanapt'aspawa.
Wikimujeres amtax catalanohablantes satäk uksa markanakan uka jan pisiw jilaw uka utjañapatakiw yanapat'aski. Web pajinapax uksat uñt'ayi:
Wikipedia uksan mä tama apnaqiripxtwa, Wikipedia uksan chachas warmis jan khuskhatapat llakt'asaw irnaqpxta, ukar phisiqtayañatakiw irnaqsipkta uka enciclopedia-ax internet uksan wali mant'atapuniw ukhamt qillqatanakax uñakipt'ataraki.
Amtapax walja editor-a warminak chikanchasiyañatakiwa, ukakipkarakiw warminaktuqitx qillqatanak qillqapxaspa, sañäni, biografías ukatx markanakan nayrar sartäw utjk ukxatx qillqapxarakispawa. Madrid ukat Barcelona uksa markanx sapa simanaw tantachasipxi, “editatones” uksa tuqiw yanapt'asipxi. Aka yatichaw tantachäwinakax ña ukhat ñä ukharuw apasi, Wikipedia uksan juk'amp askin qillqatanak utjayañataki.
Qhipa editatones ukanakax Wikimujeres uksat wakicht'atänwa, Medialab-Prado, Madrid uksan phuqhasïna, juk'ampis mujeres fotógrafas , mujeres científicas sutimp sutinchattuqitw jilpachax qillqapxäna .
ayr_Latn ayr_Latn ayr_Latn ayr_Latn ayr_Latn ayr_Latn